রুবায়িয়ু বিনতে মুয়াওবিয এর পরিবারের সাথে মুহাম্মাদ এর সুসম্পর্ক ছিলো। উভয় পরিবারের মধ্যে উপহার বিনিময় চলতো। যেমনঃ রুবায়িয়ু বিনতে মুয়াওবিয বর্ণনা করেন, আমার পিতা মুয়াওবিয ইবনে আফরা একটি পাত্রে এক সা‘ তাজা খেজুর ও তার উপর কিছু কচি শশা দিয়ে আমাকে মুহাম্মাদ এর নিকট পাঠান। কেননা নবী তাজা খেজুর ও কচি শশা পছন্দ করতো। সেই সময় বাহরাইন থেকে মুহাম্মাদ নিকট কিছু গহনা এসেছিল। তিনি তার থেকে এক কিছু গহনা নিয়ে আমাকে দেন।

রুবায়িয়ু বিনতে মুয়াওবিয এর বিয়ে হয় বিখ্যাত মুহাজির সাহাবা ইয়াস ইবনে আল বুকাইর আল লায়সির সঙ্গে। এই ঔরসে জন্মগ্রহণ করে ছেলে মুহাম্মাদ ইবনে ইয়াস। তার বিয়ের দিন মুহাম্মাদ তার বাড়িতে যান রুবায়িয়ুর জন্য দোয়া করেন। এবং দেখেন ছোট্ট শিশুরা দফ বাজিয়ে বাপ-চাচাদের যুদ্ধের প্রশংসামূলক গীত গাইতেছে। ইমাম আয যাহাবী বলেন, রুবায়িয়ু বিনতে মুয়াওবিয এর বিয়েতে যাওয়ার কারণ ছিলো হয়তো তার নিহত পিতা ও চাচাদের প্রতি সন্মান প্রদর্শনের জন্য।

নাম ও বংশ পরিচয়
ইসলাম গ্রহণ
বিবাহ বিচ্ছেদ
জীবনী